*Edicte d’informació pública de la modificació puntual número 1 del POUM*

*de Viladamat*

Expedient X2019000025

El Ple de l’Ajuntament de Viladamat, en sessió ordinària de data 4 de febrer de 2019, va acordar aprovar inicialment la modificació puntual número 1 del Pla d’Ordenació Urbanística Municipal, POUM de Viladamat.

Aquest acord es sotmet a informació pública per termini d’un mes, a comptar des de l’endemà de la darrera publicació d’aquest acord en el BOP, en un dels diaris de premsa periòdica de més divulgació en l’àmbit municipal, en el Tauler d’anuncis (e-tauler) o en el WEB municipal, per tal que qualsevol persona interessada pugui examinar la documentació de la present modificació així com presentar les al·legacions que consideri oportunes.

L’expedient, amb tota la seva documentació, es podrà consultar a la web de l’Ajuntament de Viladamat i a les oficines de l’Ajuntament (Plaça de l’1 d’Octubre, 1, 17137 Viladamat ) dins l’horari d’atenció al públic.

Viladamat, a 12 de febrer de 2019

L’alcalde,

Robert Sabater Costa